Vadersdag 'n viering van verantwoordelike pa's - Zille | Maroela Media
Vadersdag is 'n viering wat bedoel is vir mans wat toegewyde, verantwoordelike ouers is, nie vir dié wat "toevallig 'n baba gemaak het" nie, aldus Helen Zille, leier van die Demokratiese Alliansie.
Zille het in 'n nuusbrief gesê dat ongeveer slegs die helfte van Suid-Afrikaanse vaders as verantwoordelike vaders beskou word.
"Om jou rug op jou kind te draai, is nie 'n persoonlike besluit nie. Dit het onmeetbare sosiale gevolge en daarom het die samelewing 'n reg sowel as 'n plig om in te gryp," sê Zille.
Zille het ook verwys na 'n onlangse hofsaak waar die Nasionale Vervolgingsgesag (NVG) duisende rande aan 'n ma van drie kinders moes betaal vir agterstallige onderhoud wat nie opgevolg is nie.
Volgens Zille was die opdrag van die hof 'n tree in die regte rigting
"Die kommersiële tradisie van Vadersdag moedig ons aan om geld te spandeer om ons pa's te bederf, maar dit is miskien belangriker dat pa's van die geleentheid moet gebruik maak om te hersien of hulle hulle verantwoordelikheid teenoor hulle kinders nakom," sê Zille.
Sy het bygevoeg dat dit gepas is dat Vadersdag vanjaar gevolg word deur Jeugdag, wat Maandag gevier word.
Helen Zille Vadersdag
Drie renosterstropers in Polokwane vasgetrek
JA! Skande dat sleg pa's wit, swart en watter kleur ookal net teel en GEEN verantwoordelikheid neem nie. BAIE sosiale probleme word hierdeur veroorsaak – te veel mense en nie genoeg werk, kos, ens. nie dus neem wetteloosheid en goed soos verkragting, kindermishandeling en ander "crime" net al meer toe! Dit terwyl allerhande soorte voorbehoeding gratis en oral beskikbaar is. Natuurlik sal nie een van die sleg goed hier lees nie….
Geen man is 'n pa net omdat hy kinders het nie, hy is eers 'n pa wanner sy kinders Jesus in hom kan sien!!!